**Točka 2.**

**Izvješće**

**o izvršenju godišnjeg programa rada**

**Turističke zajednice Općine Jelenje**

**za 2022. godinu**

 

**REPUBLIKA HRVATSKA**

**PRIMORSKO – GORANSKA ŽUPANIJA**

**OPĆINA JELENJE**

**Općinski načelnik**

KLASA: 024-01/23-01/8

URBROJ: 2170-20-03-03/09-23-2

Dražice, 31. kolovoza 2023.

**Općinsko vijeće Općine Jelenje**

**n/r predsjednice Izabele Nemaz**

Na temelju članka 46. Statuta Općine Jelenje („Službene novine Općine Jelenje“ broj 59/23) i članka 69. stavak 2. Poslovnika o radu Općinskog vijeća Općine Jelenje („Službene novine Općine Jelenje“ broj 59/23) podnosim Općinskom vijeću Općine Jelenje na razmatranje **Izvješće o izvršenju godišnjeg programa rada Turističke zajednice Općine Jelenje za 2022. godinu**

OPĆINSKI NAČELNIK

OPĆINE JELENJE

Robert Marčelja, bacc. oec.

PREDMET:

Izvješće o izvršenju godišnjeg programa rada Turističke zajednice Općine Jelenje za 2022. godinu

PRAVNA OSNOVA:

Zakon o lokalnoj i područnoj samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20)

Zakon o turističkim zajednicama i promicanju hrvatskog turizma ("Narodne novine" broj 52/19, 42/20)

PREDLAGATELJ: Općinski načelnik

IZVJESTITELJ: Direktorica Turističke zajednice

OBRAZLOŽENJE:

Sukladno članku 4. i 9. Zakona o turističkim zajednicama i promicanju hrvatskog turizma, turističke zajednice su organizacije koje djeluju po načelu destinacijskog menadžmenta, a osnivaju se radi promicanja i razvoja turizma Republike Hrvatske i gospodarskih interesa pravnih i fizičkih osoba koje pružaju ugostiteljske usluge i usluge u turizmu ili obavljaju drugu djelatnost neposredno povezanu s turizmom na način da upravljaju destinacijom na razini za koju su osnovane. Lokalna turistička zajednica osnovana kao lokalna destinacijska menadžment organizacija za područje jedne ili više jedinica lokalne samouprave, otoka, rivijere ili slične prostorne cjeline dio je sustava turističkih zajednica, organiziranih po modelu destinacijske menadžment organizacije. Zajednički ciljevi turističkih zajednica su:

1. razvoj i marketing destinacije kroz koordiniranje ključnih aktivnosti turističkog razvoja (planiranje, razvoj turističkih proizvoda u destinaciji, financiranje, donošenje i provedba odluka), u skladu s dokumentima kojima se definira nacionalna strategija razvoja turizma

2. osiguravanje cjelovitije zastupljenosti specifičnih lokalnih/regionalnih interesa kroz jačanje lokalne/regionalne inicijative i povezivanje dionika na lokalnom/regionalnom nivou radi stvaranja međunarodno konkurentnih turističkih proizvoda

3. poboljšanje uvjeta boravka turista u destinaciji te razvijanje svijesti o važnosti i gospodarskim, društvenim i drugim učincima turizma, kao i potrebi i važnosti očuvanja i unaprjeđenja svih elemenata turističke resursne osnove određene destinacije, a osobito zaštite okoliša, kao i prirodne i kulturne baštine sukladno načelima održivog razvoja.

Turistička zajednica Općine Jelenje je organizacija koja djeluje po načelu destinacijskog menadžmenta, a osnovana je radi promicanja i razvoja turizma Republike Hrvatske i gospodarskih interesa pravnih i fizičkih osoba koje pružaju ugostiteljske usluge i usluge u turizmu ili obavljaju drugu djelatnost neposredno povezanu s turizmom na način da upravljaju destinacijom na razini Općine Jelenje. Upisana je u Upisnik turističkih zajednica koji vodi Ministarstvo turizma, pod upisnim brojem 8, temeljem KLASA: UP/I-334-03/10-02/112, URBROJ: 529-05-10-2, od 25.05.2010. godine.

Sukladno članku 35. Zakona o lokalnoj i područnoj samoupravi, jedinica lokalne samouprave osniva javne ustanove i druge pravne osobe za obavljanje gospodarskih, društvenih, komunalnih i drugih djelatnosti od interesa za jedinicu lokalne, odnosno područne (regionalne) samouprave.

U skladu s odredbama članka 57. Zakona o turističkim zajednicama i promicanju hrvatskog turizma turističke zajednice izrađuju i donose Izvješće o izvršenju programa rada koje obvezno sadržava podatke o izvršenju programom rada pojedinačno utvrđenih zadataka, izdacima izvršenja programom rada pojedinačno utvrđenih zadataka, izdacima za poslovanju turističkog ureda i rad tijela turističke zajednice, ostvarenju prihoda po izvorima, financijskom rezultatu poslovanja, usporedbi financijskog plana i njegova ostvarenja s obrazloženjem odstupanja, analizi i ocjeni izvršenja programa te procjeni učinka poduzetih aktivnosti na razvoj turizma.

Svoje zadaće TZ Jelenje izvršava koordinirano s turističkim zajednicama Riječkog prstena, TZ Kvarnera, odnosno u sustavu turističkih zajednica Republike Hrvatske.

Budući da sukladno članku 71. Zakona o lokalnoj samoupravi ukupno materijalno i financijsko poslovanje općine nadzire predstavničko tijelo, podnosi se ovaj izvještaj na razmatranje Općinskom vijeću Općine Jelenje.

Temeljem članka 71. Zakona o lokalnoj i područnoj samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) Općinsko vijeće Općine Jelenje na 15. sjednici, održanoj 14. rujna 2023. donosi sljedeći

**ZAKLJUČAK**

**Članak 1.**

Prihvaća se Izvješće o izvršenju godišnjeg programa rada Turističke zajednice Općine Jelenje za 2022.godinu.

**Članak 2.**

Ovaj Zaključak objaviti će se u „Službenim novinama Općine Jelenje“, a Izvješće o izvršenju godišnjeg programa rada Turističke zajednice Općine Jelenje za 2022. godinu objaviti će se na mrežnim stranicama Općine Jelenje.

KLASA:

URBROJ:

U Dražicama, 14. rujna 2023.

PREDSJEDNICA OPĆINSKOG VIJEĆA OPĆINE JELENJE

Izabela Nemaz



**TURISTIČKA ZAJEDNICA OPĆINE JELENJE**

Dražičkih boraca 64

 telefon: 091/40 60 900

e-mail: info@visitjelenje.hr

web:visitjelenje.hr

**Izvješće o izvršenju godišnjeg programa rada**

**za 2022.godinu**

Ožujak, 2023.

**UVOD**

U skladu s odredbama članka 57. Zakona o turističkim zajednicama i promicanju hrvatskog turizma (NN 52/19 i 42/20) turističke zajednice izrađuju i donose Izvješće o izvršenju programa rada koje obvezno sadržava podatke o izvršenju programom rada pojedinačno utvrđenih zadataka, izdacima izvršenja programom rada pojedinačno utvrđenih zadataka, izdacima za poslovanju turističkog ureda i rad tijela turističke zajednice, ostvarenju prihoda po izvorima, financijskom rezultatu poslovanja, usporedbi financijskog plana i njegova ostvarenja s obrazloženjem odstupanja, analizi i ocjeni izvršenja programa te procjeni učinka poduzetih aktivnosti na razvoj turizma.

Svoje zadaće TZ Jelenje izvršava koordinirano s turističkim zajednicama Riječkog prstena, TZ Kvarnera, odnosno u sustavu turističkih zajednica Republike Hrvatske.

Osim promidžbe, organizacije i koordinacije programa i manifestacija, redovito smo prikupljali statistiku dolazaka i noćenja gostiju, pratili naplatu turističke pristojbe i turističke članarine, pratili natječaje i izrađivali projekte za prijavu na natječaje, izrađivali izvještaje o troškovima i realizaciji istih, pripremali materijale i organizirali rad tijela TZ, izrađivali planove i izvještaje prema važećim zakonima i propisima o izvješćivanju u sustavu turističkih zajednica, pružali smo informacije o uvjetima potrebnim za početak pružanja usluga smještaja u domaćinstvu, o naplati i obračunu turističke pristojbe i turističke članarine sukladno novoj zakonskoj regulativi, o radu u sustavu eVisitor te prijavi i odjavi turista i drugo.

**OSTVARENI TURISTIČKI PROMET U RAZDOBLJU OD I.-XII.2022.GODINE**

Ostvareno je **2352 dolazaka**, što je 10,4% više u odnosu na 2021. godinu. Strani su turisti ostvarili 1834 dolaska. U usporedbi sa 2021. godinom broj stranih dolazaka viši je za 19,4% , a u ukupnom broju dolazaka strani turisti sudjelovali su sa 78 %.

Domaći turisti ostvarili su 518 dolazaka. U usporedbi s godinom ranije broj domaćih dolazaka smanjio se za 13%, a u ukupnom broju dolazaka domaći turisti sudjelovali su s 22,02%.

Ostvaren je turistički promet od **10731 noćenja**, što je 13% više nego u 2021. godini.

Strani turisti ostvarili su 8974 noćenja što je za 14% više nego lani, dok su u ukupno ostvarenim noćenjima strani turisti sudjelovali s 84%. Domaći turisti ostvarili su 1757 noćenja, dok su u ukupno ostvarenim noćenjima domaći turisti sudjelovali sa 16,40%.

*vidi tablice 1 i 2*

Iz tablice broj 3. vidljiv je turistički promet po vrsti smještaja, pa proizlazi da 88,39% dolazaka ostvaruje privatni smještaj, 2,72% nekomercijalni i 8,89% planinarski dom Hahlić.

84,12% noćenja ostvaruje se u privatnom smještaju, 11,77% u nekomercijalnom smještaju i 4,11% u domu

na Hahliću.

*Tabela 1. Ostvareni dolasci i noćenja domaćih i stranih turista*

|  |  |  |  |  |  |  |
| --- | --- | --- | --- | --- | --- | --- |
|  |  | **D o l a s c i** |  |  | **N o ć e n j a** |  |
|  | **Strani** | **Domaći** | **Ukupno** | **Strani** | **Domaći** | **Ukupno** |
| 2021. | 1536 | 595 | 2131 | 7869 | 1629 | 9498 |
| 2022. | 1834 | 518 | 2352 | 8947 | 1757 | 10731 |
| INDEKS 22./21. | 119 | 87 | 110 | 113 | 108 | 113 |

*Tabela 2. Postotni udio domaćih i stranih turista u ukupnim dolascima i noćenjima*

|  |  |  |
| --- | --- | --- |
|  |  **D o l a s c i** |  **N o ć e n j a** |
| Udio domaćih turista | 22,02% | 16,37% |
| Udio stranih turista | 77,98% | 83,63% |
| **Ukupno** | **100,00%** | **100,00%** |

*Tabela 3. Ostvareni dolasci i noćenja po vrsti smještaja*

|  |  |
| --- | --- |
|  **D o l a s c i** |  **N o ć e n j a** |
| **Strani** | **Domaći** | **Ukupno** | **Strani** | **Domaći** | **Ukupno** |

|  |  |  |  |  |  |  |
| --- | --- | --- | --- | --- | --- | --- |
| Privatni smještaj | 1731 | 348 | 2079 | 7601 | 1426 | 9027 |
| Nekomercijalni smještaj | 59 | 5 | 64 | 1103 | 160 | 1263 |
| Planinarski dom | 44 | 165 | 209 | 270 | 171 | 441 |
| U k u p n o  | 1834 | 518 | 2352 | 8974 | 1757 | 10731 |

Sezonu 2022. završili smo sa 34 registrirani iznajmljivač, te 1 pravna osoba tj. dom Hahlić, sa sveukupno

198 ležaja i 21 pomoćnih.

**OSTVARENI P R I H O D I**

Turistička zajednica općine Jelenje 2022. godine ostvarila je ukupan prihod od 671.364,34 kuna.

1. Izvorni prihodi

 plan 65.000,00

 rebalans 100.000,00

 realizacija 105.659,89

Turistička zajednica planirala je izvorne prihode za 2022. u iznosu od 65.000 kn obzirom da smo u trenutku izrade plana još uvijek bili pod mjerama covid pandemije, čega je dio od 40.000,00 kn planiran od turističke pristojbe dok je dio od 25.000,00 kn planiran od članarine. Tijekom 2022. godine postepeno su ukidane mjere te se na opće zadovoljstvo svih naša Općina vraća u svoj puni turistički pogon.

U periodu od 1-12 mjesec 2022. godine uprihodovano je na ime izvornih prihoda

ukupno 105.659,89 kn od Tur. pristojbe i Tur. Članarine.

 **1.1 Turistička pristojba**

Za lokalne turističke zajednice koje ostvaruju izvorne prihode manje od 200.000,00 kuna godišnje, raspodjela uplaćene turističke pristojbe vrši se na način da se 1% sredstava raspoređuje za HCK, 2 % sredstava raspoređuje se na poseban račun HTZ-a u Fond za udružene turističke zajednice, a preostala sredstva raspoređuju se:

- 80 % sredstava lokalnoj turističkoj zajednici i

- 20 % sredstava regionalnoj turističkoj zajednici.

Prihodi ostvareni uplatom boravišne pristojbe za 2022. i 2021. prikazani su u Tablici 4.

|  |  |
| --- | --- |
|  *Tablica 4. Turistička pristojba* |  |
|

|  |  |  |  |
| --- | --- | --- | --- |
| TURISTIČKA ZAJEDNICA OPĆINE JELENJE | **I.*-*XII*.* 2022. g.** | **I.-XII. 2021. g.** | **INDEKS 2022/2021** |
| 57.342,58 | 24.509,04 | 234 |

 |  |  |

 **1.2 Turistička članarina**

Od turističke članarine koju uplaćuju pravne i fizičke osobe koje ostvaruju prihod pružanjem ugostiteljskih usluga, usluga u turizmu ili obavljanjem s turizmom neposredno povezanih djelatnosti uprihođeno je 48.317,31 kn, što predstavlja povećanje od 4% u odnosu na prošlogodišnji prihod od članarina.

Prihodi po osnovi članarine u turističkim zajednicama se sukladno čl. 2. st. 2. Općeg poreznog zakona smatraju drugim javnim davanjima te kao takvi podliježu postupcima utvrđivanja, naplate i nadzora koji se primjenjuju na porezne prihode. Kao takvi, u nadležnosti su Porezne uprave.

Za lokalne turističke zajednice koje su ostvarile izvorni prihod manji od 200.000,00 kuna godišnje, 2 % sredstava raspoređuje se na posebni račun HTZ-a za projekte i programe udruženih turističkih zajednica, 3% Poreznoj upravi, a preostala sredstva raspoređuju se:

* 80 % lokalnoj turističkoj zajednici i
* 20 % regionalnoj turističkoj zajednici.

Ostvareni prihodi po osnovi članarine za razdoblje I-XII 2022. i I-XII 2021. vidljivi su u tablici 5.

 *Tablica 5: Prihodi od turističke članarine*

|  |  |  |  |
| --- | --- | --- | --- |
| TURISTIČKA ZAJEDNICA OPĆINE JELENJE | **I.*-*XII*.* 2022. g.** | **I.-XII. 2021.g.** | **INDEKS 2022/2021** |
| 48.317,31 | 46.511,45 | 104 |

2. Prihodi iz proračuna općine/grada/županije i državnog proračuna:

 plan 350.000,00

 rebalans 370.000,00

 realizacija 395.000,00

 Općina je rebalansom vlastitog proračuna povećala iznos sufinanciranja rada TZ, pa se

 350.000 kn planom predviđenih sredstava, mijenja u iznos 370.000 kn.

 Sredstva su namijenjena za funkcioniranje rada TZ i programske aktivnosti.

 Prijavili smo natječaj PGŽ-a za sufinanciranje iz proračuna za razvoj selektivnih oblika turizma i odobreno nam je sufinanciranje od 25.000 kuna za projekt Postavljanje planinarskih putokaza i info ploča na području Hahlića.

3. Prihodi od sustava turističkih zajednica:

 plan 50.000,00

 rebalans 55.000,00

 realizacija 55.000,00

Tijekom 2022.godine realizirano je iz plana ukupno 55.000,00 kn. Temeljem projekta TZ Kvarnera za sufinanciranje nerazvijenih turističkih zajednica za "Postavljanje putokaza i info ploča na području Hahlić" - 8000,00 kn, za manifestaciju "Festival palente i sira" – 5000,00kn , "Na spomen mlikarici" – 5000,00 kn i 37.000,00kn sufinanciranih po projektu Kvarner Outdoor – prilagodba bike i hike staza s područja PGŽ.

4. Prihodi iz EU fondova

Prihode koje turistička zajednica ostvaruje za provedbu određenog projekta koji se financira sredstvima iz EU fondova nismo planirali

5. Prihodi od gospodarske djelatnosti:

* Prihodi od zakupa imovine i/ili javnih površina danih na kratkotrajno upravljanje od strane jedinice lokalne, regionalne, područne samouprave (zakup štandova i kućica za manifestacije, zakup dijela poslovnog prostora za bankomat ili za nekakav drugi oblik gospodarske djelatnosti ukoliko je poslovni prostor u vlasništvu turističke zajednice);
* Prihodi od upravljanja javnom turističkom infrastrukturom (naplata parkinga na gradskom parkiralištu, naplata ulaznica za lokalitete, zakup prostora od stane gospodarskih subjekata, zakup oglasnog prostora i sl.);
* Prihodi od organizacije manifestacija i priredbi koje pridonose turističkom identitetu destinacije (prodaja ulaznica, bonovi, prihodi od sponzorstava i sl.)
* Prihodi od objavljivanja komercijalnih oglasa na svojim digitalnim online i offline kanalima komunikacije i zaključivanja sponzorskih ugovora u svrhu financiranja zadaća;
* Prihodi od organiziranja stručnih skupova i edukacija (naplata kotizacija za sudjelovanje na stručnim skupovima i edukacijama) - nismo planirali

Preneseni prihodi iz prethodne godine:

plan 20.000,00 kuna

rebalans 50.614,45

realizacija 50.614,45

Prema procjeni financijskog rezultata poslovanja 2021. iskazali smo iznos od 50.614,45kn.

Ostali prihodi:

plan 60.000,00

rebalans 62.000,00

realizacija 65.090,00

*Prihodi od pravnih i fizičkih osoba (u slučaju kada građani i gospodarski subjekti svojevoljno podupiru određenu aktivnost koju provodi turistička zajednica);*

*Prihodi od dragovoljnih članova Skupštine turističke zajednice*

*Ostale donacije, potpore, pomoći i sl.*

Centar za poljoprivredu i ruralni razvoj redovito sufinancira manifestaciju Festival palente i sira i Feral ki´j pušćal sinjal. Ove godine odobrenih 40.000 kuna raspodijeljeno ravnomjerno na obje manifestacije.

Od PBZ kao donaciju zaprimili smo iznos od 20.000 kuna što je utrošeno također na obje manifestacije. Tvrtka Iskopi Dražice d.o.o. donirala je 2.000,00kn također za potrebe manifestacija a iznos od 3.090,00 kuna donacija je posjetitelja za održavanje mlina, kovačije i muzeja.

*Tablica 6: Prihodi I.-XII .2022.god*



## **OSTVARENE A K T I V N O S T I**

## **ukupno planirano 535.625,00**

**Realizirano 625.467,10**

1. **ISTRAŽIVANJE I STRATEŠKO PLANIRANJE**

plan 0,00 kuna

rebalans 0,00

- na ovoj poziciji nije bilo aktivnosti

 *1.1 Izrada strateških/operativnih/komunikacijskih/akcijskih dokumenata*

*Za sudjelovanje u izradi strateških i razvojnih planova turizma na području destinacije, te*

*akcijskih i operativnih planova iz područja upravljanja turističkom infrastrukturom zajednice u narednom razdoblju, komunikacijskim i digitalnim strategijama koje se odnose prvenstveno na outdoor aktivnosti.*

Izrada projekta biciklističkih staza, tj. revidiranje postojećih, označavanje, javljanje na natječaje.

*Sredstva preusmjereno na stavku 3.5*

 *1.2 Istraživanje i analiza tržišta:*

*Redovne analize tržišta, kretanje trendova, benchmarking*

*Analize koje će se izrađivati prema potrebi sustava za obavljanje raznih zadaća i aktivnosti*

 *1.3 Mjerenje učinkovitosti promotivnih aktivnosti:*

*Povratne informacije o ulaganjima turističke zajednice na svim razinama promocije*

*Razne ankete koje se provode ispitivanjem javnog mnijenja. (npr. ispitivanje turista o doživljaju destinacije)*

1. **RAZVOJ TURISTIČKOG PROIZVODA**

plan 286,000,00

rebalans 294.000

ostvareno 341.171,51

* 1. *Identifikacija i vrednovanje resursa te strukturiranje turističkih proizvoda:*

 *plan 0,00*

 *rebalans 0,00*

*Selekcija ključnih atributa, poruka i identificiranje potencijalnih ciljnih skupina kojima se turistički proizvod komunicira*

*Razvojne aktivnosti vezane uz povezivanje elemenata ponude u pakete i proizvode – inkubatori inovativnih destinacijskih doživljaja i proizvoda*

*Razvoj događanja u destinaciji i drugih motiva dolaska u destinaciju za individualne i grupne goste*

*Razvoj ostalih elemenata turističke ponude s fokusom na cjelogodišnju ponudu destinacije*

Uskom suradnjom sa Općinom i Komunalnim društvom, treba raditi na vizuri i uređenju mjesta, te na promociji glavnih Jelenskih aduta: mlin, Kovačija i muzej. Odrađeno kroz projekte i manifestacije.

* 1. *Sustavi označavanja kvalitete turističkog proizvoda:*

 Fokus na turističku industriju: nije planirano

*Označavanje kvalitete, npr. labeling obiteljskog smještaja i općenito dodjela oznaka kvalitete u koordinaciji s regionalnom turističkom zajednicom*

*Suradnja s renomiranim pružateljima usluga označavanja kvalitete*

*Suradnja s predstavnicima turističke ponude po proizvodima radi podizanja kvalitete ponude u destinaciji (npr. suradnja TZ-a s ugostiteljima, hotelijerima itd.),*

* 1. *Podrška razvoju turističkih događanja:*

*plan 244.000*

*rebalans 297.500,00*

*ostvareno* *285.571,51*

TZO Jelenje organizator je ili suorganizator kulturno-zabavnih i sportskih manifestacija, te drugih događanja koje se kroz godinu odvijaju u destinaciji. Sve manifestacije predviđene planom su održane prema rasporedu i lokaciji.

 *Kulturno-zabavne manifestacije*

 *2.3.1. Maškare*

Tradicijski, sufinancirali smo Jelenske maškare pri **dizanju i paljenju pusta**. Taj događaj na Pepelnicu je okupio veći broj zaljubljenika u maškare. Tim povodom organizirala se i maškarana balinjerada i dječja maškarana reduta.

*Ostvareni cilj: očuvanje tradicije*

*Nositelji: TZ Jelenje, Jelenske maškare*

*Realizacija: 8.128,89 kn*

 *2.3.2. Uskrs*

Povodom Uskršnjih blagdana za dekoraciju centra Dražica utrošena su sredstva kojima se pridonijelo tradicionalnom uljepšavanju krajobraza.

 *Ostvareni cilj: očuvanje tradicije, razvoj događanja u destinaciji kao motiva dolaska u destinaciju*

*Nositelji: TZ Jelenje*

*Realizacija: 1.301,00 kn*

 *2.3.3. Feral ki´j pušćal sinjal*

Feral ki´j pušćal sinjal je manifestacija koja ima moto, "Da se ne pozabi". " TZ je svojim programom u znak poštovanja i sjećanja na Grobničke **mlikarice** u srpnju 2022. organizirala četiri prigodna događaja: jutarnju šetnju od spomenika mlikarici u Dražicama do onoga u Rijeci vođenu od članova PD Obruč. Za najmanje je u Kulturnom domu Dražice bila organizirana edukativna radionica i dječja predstava, predvečer na Trgu mlikarice kulturno zabavni program a navečer fešta uz popularne Koktelse pa sve do dugo u noć. Mlikarice su neizostavno uprizorile naše mještanke Biserka i Sonja. Događaj popratili Novi list, Ri Kanal, Radio Rijeka i Kastav, društvene mreže.

*Ostvareni cilj: očuvanje tradicije, promocija šetnice uz Rječinu, hodanja i boravljenja u prirodi*

*Nositelji: TZ Jelenje, PD Obruč*

*Realizacija: 52.584,55 kn*

*2.3.4. Festival palente i sira*

Festival palente i sira tradicionalna je manifestacija grobnišćine koja se svake parne godine održava u Dražicama. Uz kulturno zabavni karakter velika važnost se pridaje promicanju tradicionalne gastronomije palente kompirice i grobničkog sira.

*Ostvareni cilj: promocija autohtonih proizvoda, promocija lokalne gastro ponude, promocija zdravog načina života, razvoj događanja u destinaciji kao motiva dolaska u destinaciju*

*Nositelji: TZ Jelenje, Udruga Palentar*

*Realizacija: 90.625,07 kn*

*2.3.6. Mihoja*

Zahvaljujući angažmanu udruga iskoordinirali smo bogat program od 30tak događanja povodom Mihoje. Pobrinuli smo se da za svaki vikend bude neko događanje. Ugostili smo Ri Teatar s predstavom za odrasle i KU Drami si mami s predstavom za djecu. Promovirali smo knjige, sport, vjerski program i koncerte, te uz KUD Zvir popratili tradicionalne plesove a uz Indiru Forza pjevali do kasno u noć.

*Ostvareni cilj: koordinacija i komunikacija s dionicima privatnog i javnog sektora u destinaciji, razvoj događanja u destinaciji i drugih motiva dolaska u destinaciju*

*Nositelji: TZ Jelenje, Općina Jelenje, udruge, KD Jelenje*

Realizacija: 55.597,00 kn

2.3.8. Božićni dani

Prigodnom dekoracijom i kreativnim idejama oplemenili smo zelenu površinu u Dražicama kraj rotora pretvorivši je u adventski park. Također smo na trgu unijeli dašak veselja blagdanskom dekoracijom u suradnji sa KD Jelenje. Na kružnom toku u centru Dražica postavili smo veliki adventski vijenac.

Osmislili smo i uredili foto point u Domu kulture Dražice. Na sam Badnjak za najmanje priredili doček Djeda Mraza uz prigodnu predstavu i poklone.

Tradicionalno, održala se manifestacija Vilija božja. Mi smo sufinancirali dio troškova, te koordinirali udruge, glavne aktere događanja. Popraćeno u medijima i društvenim mrežama.

*Ostvareni cilj: koordinacija i komunikacija s dionicima privatnog i javnog sektora u destinaciji, razvoj događanja u destinaciji i drugih motiva dolaska u destinaciju*

Nositelji: TZ Jelenje, Općina Jelenje, KD Jelenje

Realizacija: 16.000,00 kn

*Sportske manifestacije*

*2.3.9. Hahlići trail*

*Početkom* svibnja po 7. put održana je utrka Hahlići trail, a dio je serijala Kvarner trails running utrka u organizaciji društva Ad Natura Sport. Utrkom Hahlići Trail promoviraju se ne samo prirodne ljepote već i naša lokalna zajednica sa svojim običajima i kulturom. Ugostili smo 285 trkača iz osam zemalja. Atraktivne staze Vidalj od 22 km i Borje od 12 km s prekrasnim pogledom na Kvarner i kanjon Mudna dol te besprijekorna organizacija oduševili su sve natjecatelje.

*Ostvareni cilj: promoviranje Jelenja/Hahlića kao outdoor destinacije*

Nositelji: TZ Jelenje, Općina Jelenje, Ad Natura

 *Realizacija: 20.000,00 kn*

 *Potpore manifestacijama*

 Planiraju se sredstva za suorganizaciju manifestacija s drugim subjektima, a to su: BK Grobniku za

Jelenski đir (1.500), PD Obruču za Triatlon (1.000), HPD Učka za Šetnju do Izvora Rječine (1.000), ostatak za nepredviđene zahtjeve za financijsku potporu (donacije na upit).

Donirali smo 1.500 kn BK Grobnik. Potporu su zatražili iz PD Učka za 23.pohod planinarsko-pješačkim putem od Trsata do izvora Rječine Okupilo se više od 120 planinara i ljubitelja prirode. PD Učka ovu stazu održava već dvadeset i dvije godine. 2020 i 2021 nabavili su i počeli sa postavljanjem novih standardiziranih putokaza HPS-a. Svakako zaslužuju da ih se dočeka i počasti. Usput prezentira turistička ponuda i mogućnosti. Trošak 1.000,00 kn.

Ostvareni cilj: *promoviranje Jelenja kao destinacije za rekreativni i sportski turizam*

Nositelji: TZ Jelenje, Općina Jelenje

Realizacija: 25.500,00 kn

* 1. *Turistička infrastruktura:*

*plan 20.000,00*

*ostvareno 17.000,00*

*Upravljanje turističkom infrastrukturom danom na upravljanje od strane jedinice lokalne/regionalne samouprave i dr.*

Za razvoj outdoora, najzastupljenijeg turističkih proizvoda na području destinacije potrebno je redovito održavanje biciklističkih i planinarskih staza, te šetnica. Prema ugovoru koji imamo sa BK Grobnik, kvartalno isplaćujemo iznos od 3.000 kuna, koji je ugovoren za troškove održavanje službenih staza, ukupno 12.000,00 godišnje plus 5.000,00 kn za Gro Alps.

 *Ostvareni cilj: upravljanje kvalitetom ponude u destinaciji*

Nositelji: TZ Jelenje, Općina Jelenje, BK Grobnik, PD Obruč

Realizacija: 17.000,00

* 1. *Podrška turističkoj industriji:*

*plan 30.000*

*rebalans 33.600*

*realizacija 38.600,00*

 Prepoznatljivi identitet Jelenja su posljednji mlin u PGŽ - Gašparov mlin u Martinovom selu,

 Kovačija, originalna kao prije 100 godina i Zavičajni muzej. Kroz ugovore isplaćujemo mjesečne

 iznose za korištenje navedenih lokacija u turističke svrhe. Raditi na tome da se navedene lokacije

 brendira i zaštiti kao kulturnu baštinu (33600,00 kn)

 Udruga Dondolaša postavila je u centru Dražica siluetu/kip Grobničkog dondolaša (5.000,00kn)

*Ostvareni cilj: upravljanje kvalitetom ponude u destinaciji, suradnja sa subjektima privatnog sektora u destinaciji radi podizanja kvalitete turističkog iskustva*

Nositelji: TZ Jelenje, Općina Jelenje

 Realizacija: 38.600,00

1. **KOMUNIKACIJA I OGLAŠAVANJE**

plan 100.000,00 kuna

rebalans 66.000,00

realizacija 77.123,19

* 1. *Sajmovi, posebne prezentacije i poslovne radionice:*

*plan 10.000,00*

*rebalans 6.000,00*

*realizacija 2.870,00*

*Nastupi na sajmovima u koordinaciji s regionalnom turističkom zajednicom temeljem programa rada regionalne turističke zajednice.*

*Posebne prezentacije turističke ponude destinacije u koordinaciji s regionalnom turističkom zajednicom temeljem programa rada regionalne turističke zajednice.*

U Posebnu prezentaciju Općine i destinacije utrošili smo sredstva za kupnju stručne literature te odlazak na događaj Dani turizma u Šibeniku (seminari i dodjela nagrada).

*Ostvareni cilj: promocija destinacije*

Nositelji: TZ Jelenje, Općina Jelenje

 Realizacija: 2.870,00

* 1. *Suradnja s organizatorima putovanja:*

Nije planirano.

* 1. *Kreiranje promotivnog materijala***:**

*plan 15.000,00*

*rebalans 0,00*

 *realizacija 14.369,28*

*Izrada i distribucija informativnih materijala*

*Stvaranje, održavanje i redovito kreiranje sadržaja na mrežnim stranicama destinacije i društvenim mrežama*

*Priprema destinacijskih marketinških materijala sukladno definiranim standardima i upućivanje na usklađivanje i odobrenje LTZ u RTZ*

Na ovoj poziciji su mjesečni troškovi za Instagram, lektura i prijevod tekstova.

Nositelji: TZ Jelenje, Općina Jelenje

Realizacija: 14.369,28

* 1. *Internetske stranice*

*plan 15.000,00*

*rebalans 20.000,00*

 *realizirano 18.186,41*

*Upravljanje određenim sadržajem na internetskim stranicama (npr. Google maps)*

*Razvoj i održavanje internetskih stranica*

*Upravljanje određenim sadržajem na internetskim stranicama (npr. Google maps)*

*Razvoj i održavanje internetskih stranica*

U 2020. godini razvili smo brand destinacije Visit Jelenje za koji na godišnjoj bazi iznos održavanja iznosi 7.500 kuna, a uključuje održavanje sustava i nadogradnju komponenti za funkcioniranje internetske stranice, dodavanje dostavljenog sadržaja, ažuriranje Web smještaja Jednom godišnje plaća se zakup domene za istu stranicu u iznosu 625 kuna. Ostatak iznosa potrošen je na održavanje stranice kao i hike i bike domena.

Ostvareni cilj: povećana vidljivost i mogućnost on line dijeljenja sadržaja

*Nositelji: TZ Jelenje, Općina Jelenje*

Realizacija: 18.186,41

 3.5 *Kreiranje i upravljanje bazama turističkih podataka*

*plan 10.000,00*

*rebalans 0,00*

*ostvareno 3.985,00*

*Uspostavljanje detaljne turističke baze podataka o ponudi i potražnji.*

*Otkup sadržaja, fotografija i ostalih podataka*

*Priprema, sortiranje i slanje podataka o turističkoj ponudi na području destinacije u regionalnu turističku zajednicu i Hrvatsku turističku zajednicu*

U sklopu promocije outdoora kao glavnog turističkog aduta, na ovoj poziciji održavati će se 3D vizualizacija biciklističkih staza sa GPS tragovima, 3D vizualizacija planinarskih puteva označenih GPS sustavom. Otkup sadržaja sadržaja i slično uz lekturu.

 Ostvareni cilj: razvoj i marketing destinacije kroz stalni razvoj turističkog proizvoda "bike" i "hike"

*Nositelji: TZ Jelenje, Općina Jelenje, BK Grobnik, PD Obruč*

Realizacija: 3.985,00

3.6 *Turističko-informativne aktivnosti*

*plan 50.000*

*rebalans 40.000*

*realizirano 37.712,50*

*Upravljanje TIC-evima (funkcioniranje Turističko-informativnog centra uključujući plaće turističkih informatora)*

*Upravljanje Centrima za posjetitelje/interpretacijskim centrima*

*Postavljanje infopunktova te postavljanje i održavanje turističke signalizacije samostalno i/ili u suradnji s jedinicom lokalne samouprave*

Projektom TZ Kvarnera ostvarili smo sredstva u iznosu od 37.000,00 kn koja smo utrošili za kupnju info tablica za označavanje 4 bike staze na području Općine Jelenje koje će se postaviti do kraja 2023. godine. Ostatak od 712,50 kn smo podmirili sredstvima TZ-a. Izvođač radova je tvrtka Pismotisak i BK Grobnik.

Ostvareni cilj: podizanje standarda turističke opremljenosti, bolja promocija destinacije, kvalitetnije informiranje posjetitelja, valorizacija i očuvanje povijesne, kulturne i tradicijske baštine, tj. njenih prirodnih i turističkih znamenitosti

*Nositelji: TZ Jelenje, Općina Jelenje, TZ Kvarnera*

Realizacija: 37.712,50

1. **DESTINACIJSKI MENADŽMENT**

plan 10.625,00 kuna

rebalans 0, 00

realizacija 10.421,26

* 1. **Turistički informacijski sustavi i aplikacije /eVisitor**

*plan 0,00*

*rebalans 0,00*

*Sudjelovanje u razvoju i upravljanju sustavom eVisitor i ostalim turističkim informacijskim sustavima sukladno uputama Hrvatske turističke zajednice kao što su: jedinstveni turistički informacijski portal te evidencija svih oblika turističke ponude/atrakcija na području županije/regije*

*Sudjelovanje u razvoju sustava poslovne inteligencije temeljene na informatičkim tehnologijama (baze podataka, B2B portal, sistematizacije istraživanja, infografike) u suradnji i prema uputama regionalne turističke zajednice i Hrvatske turističke zajednice*

 **4.2 Upravljanje kvalitetom u destinaciji**

plan 625,00

rebalans 0,00

realizirano 625,00

*Sustav nagrađivanja, priznanje postignućima u turizmu u svrhu razvoja izvrsnosti na svim razinama turističke ponude u destinaciji samostalno i u suradnji s regionalnom turističkom zajednicom i HTZ-om*

*Sudjelovanje u planiranju i provedbi ključnih investicijskih projekata javnog i privatnog sektora i ključnih projekata podizanja konkurentnosti destinacije (programi City card, City break i sl.)*

*Suradnja s predstavnicima turističke ponude po proizvodima radi podizanja kvalitete ponude u destinaciji*

*Organiziran sustav upravljanja posjetiteljima.*

Na ovoj poziciji baziranoj na edukaciji, planirani seminar za iznajmljivače koji je zbog nemogućnosti organizacije premješten u plan realizacije za 2023. godinu.

*Kao i u prethodnim razdobljima svojim iznajmljivačima pružamo mogućnost informiranja o novinama u turističkom sektoru kroz online časopis Apartman plus, izdavača Interligo.*

*Nositelj: TZ Jelenje*

*Realizacija: 625,00*

 **4.3** **Poticanje na očuvanje i uređenje okoliša**

plan 10.000,00

rebalans 0,00

 realizirano 9.796,26

*Poboljšanje općih uvjeta boravka turista*

*Aktivnosti uređenja mjesta (šetnice, klupe, vidikovac i sl.)*

*Suradnja sa subjektima javnog i privatnog sektora u destinaciji radi podizanja kvalitete turističkog iskustva, funkcioniranja, dostupnosti i kvalitete javnih usluga, servisa i komunalnih službi na području turističke destinacije.*

Pri uređenju staza u nadležnosti PD Obruč naručene su tabele za lakšu koordinaciju na istima. Tabele je izradila tvrtka Gelax iz Istre. Na jednom od vrhova Hahlića izgrađeno je betonsko postolje te na njega postavljena velika inox ploča s ugraviranim smjerovima i imenima vrhova. Ploču je izradila tvrtka Scam d.o.o.

Na ovu poziciju stavljamo i trošak cvjetnih aranžmana kod spomenika mlikarici pri obilježavanju njenog dana. Troškove za kupnju popratnog materijala za uređenje okoliša u centru (Pevex i Vrtni centar Viškovo).

*Nositelji: TZ Jelenje, Općina Jelenje*

Realizacija: 9.796,26

1. **ČLANSTVO U STRUKOVNIM ORGANIZACIJAMA**

 **5.1. Međunarodne strukovne i sl. organizacije:**

 **5.2. Domaće strukovne i sl. organizacije:**

1. **ADMINISTRATIVNI POSLOVI**

plan 139.000,00

rebalans 150.000,00

realizacija 196.751,14

 **6.1.** **Plaće**

plan 96.500,00

rebalans 150.000,00

realizacija 148.156,66

Za plaću zaposlenika lokalne turističke zajednice godišnji trošak je 121.762,60, ostalo (topli obrok, božićnica, regres) 11.112,00 kuna, prijevoz i sl. putovanje 8.863,00 kn te otpremnina 6.419,06 kn

 **6.2 Materijalni troškovi**

plan 42.500,00

rebalans 0,00

realizacija 37.914,60

Za troškove funkcioniranja ureda turističke zajednice (režijski troškovi, zakup prostora, uredska oprema i materijal, održavanje prostora, troškovi platnog prometa, odvjetnički i javnobilježnički troškovi, troškovi poštarine, stručno usavršavanje zaposlenika i sl.)

1. mobitel, pošta, Internet 4.745,57
2. komunalije (voda) 664,24
3. knjigovodstvo 8.625,00
4. kopirka 4.713,75
5. najam prostora 7.755,00
6. Hep 945,00
7. uredski mat. 2.872,72
8. fina 809,81
9. pbz 2.662,16
10. zamp 702,44
11. sitni mat. 3.418,91
	1. **Tijela turističke zajednice**

 plan 0,00

 rebalans 0,00

 realizacija 10.679,88

Naknade za obavljanje aktivnosti članovima tijela turističke zajednice, putni troškovi članova tijela turističke zajednice, troškovi reprezentacije, pripreme te distribucije materijala za potrebe održavanja sjednica tijela turističke zajednice. Troškovi zakupa prostora za potrebe održavanja sjednica tijela turističke zajednice.

Troškovi reprezentacije (naresci i pića) za sudionike manifestacija iznose 4.618,38 kn

 Izložbene lutke koje su postavljene u Zavičajnom muzeju, obučene u narodnu nošnju grobnišćine,

 Iznose 4615,00 kn. Promo pult TZ-a koji služi za pripreme te distribucije materijala za potrebe

 održavanja sjednica tijela turističke zajednice, iznosi 1437,50 kn te mobitel kupljen preko pretplate VIP

 operatera, iznosi 9,00 kn.

* 1. **Troškovi postavljanja mreže predstavništva/ispostava**

 plan 0,00

 rebalans 0,00

 realizacija 0,00

1. **REZERVA**

**0,00 kuna**

Rezerva do 5 % za potrebe osiguranja likvidnosti u izvanrednim okolnostima te financiranja neplaniranih aktivnosti (Odlukom Turističkog vijeća moguća je alokacija sredstava rezerve na ostale pojedinačno planirane aktivnosti ili nove aktivnosti) . U 2022. nismo trošili rezervu.

1. **POKRIVANJE MANJKA PRIHODA IZ PRETHODNE GODINE**

Ovisno o procjeni financijskog rezultata poslovanja u tekućoj godini, ukoliko se ostvari manjak prihoda, potrebno je od planiranih redovnih prihoda za narednu godinu određeni dio sredstava rezervirati za pokrivanje manjka prihoda iz prethodne godine.

*Tablica 7: Aktivnosti I.-XII .2022.god*

Pripremili:

Tamara Brusić Jurić, direktorica TZO Jelenje Robert Marčelja, predsjednik TZ Jelenje

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Bilješke uz 1.izmjenu proračuna, rebalans 2022.**

**Prihodi**

Plan za 2022. godinu bio je podložan rebalansu iz razloga što se donosio u pandemijskoj 2021. godini po osnovi kretanja cijena na tržištu. Kako je 2022. došlo do smanjenja covid mjera, povećavao se broj ponude/aktivnost.

1) Izvorni prihodi uprihodovali su više od planiranog zbog ukidanja olakšice od 50% na iznose Turističkih pristojbi.

Umjesto 25.000 kn, u plan se rebalansom unosi 50.000 kn a ostvaruje se prihod od 57.342,58 kn

Dolazi do preraspodjele na pozicijama

1. Prihodi iz proračuna – umjesto 350.000 planirano od Općine Jelenje unosi se 370.000 i
2. Prihodi od sustava turističkih zajednica, umjesto 50.000 unosi se 55.000.

 (na natječajima TZ Kvarnera TZO Jelenje prihoduje 55.000 kn).

Iz proračuna PGŽ temeljem Javnog poziva do kraja godine, povlači se 25.000 kuna.

Na točki 6) Preneseni prihodi, preneseno je više od planiranog, umjesto planiranih 20.000 kn preneseno je 50.614,45 kuna.

**Aktivnosti**

Kako su se manifestacije održale po planu (za razliku od 2021. covid godine), potrošeno je više od planiranih iznosa.

Sredstva sa pozicija

2) Razvoj turističkog proizvoda (manifestacije) 286.000 na 341.171,51 kn

6) Administrativni poslovi sa planiranih 139.000,00 na 193.332,23 kn

troškovi se uvećavaju za isplatu dvije plaće u 6 mj. ,isplatu otpremnine bivšoj djelatnici i razliku u plaći zbog većeg koeficijenta novoj djelatnici.